Ir-Regolament tal-Kummissjoni (KE) Nru 1308/96
ta' l-4 ta' Lulju 1996
dwar il-klassifika ta' ċerti oġġetti fin-nomenklatura magħquda
IL- KUMMISSJONI TAL- KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura ta' tariffa u statistika u dwar it-Tariffa Doganali Komuni [1], kif l-aħħar emendat bir-Regolament (KEE) Nru 1192/96 [2], u b'mod partikolari l-Artikolu 9 tiegħu,
Billi biex tkun żgurata l-applikazzjoni uniformi tan-nomenklatura magħquda annessa mar-Regolament imsemmi, huwa meħtieġ li jkunu addottati miżuri dwar il-klassifika ta' l-oġġetti li hemm referenza għalihom fl-Anness ma "dan ir-Regolament;"
Billi r-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-nomenklatura magħquda u dawn ir-regoli japplikaw ukoll għal kull nomenklatura oħra li hi bażata fuqha kollha kemm hi jew parzjalment, jew li żżid xi suddiviżjoni addizzjonali magħha u li hija stabbilita b'disposizzjonijiet speċifiċi komunitarji, bil-ħsieb ta' l-applikazzjoni ta' miżuri ta' tariffa jew oħrajn li għandhom x'jaqsmu mal-kummerċ f'oġġetti;
Billi, skond ir-regoli ġenerali msemmija, l-oġġetti deskritti f'kolonna 1 tat-tabella annessa ma dan ir-Regolament għandhom ikunu kklassifikati aħt il-kodiċijiet xierqa tan-NM indikati fil-kolonna 2, bis-saħħa tar-raġunijiet iddikjarati fil-kolonna 3;
Billi huwa xieraq li, suġġetta għall-miżuri fis-seħħ fil-Komunità li għandhom x'jaqsmu ma' sistemi ta' kontroll doppju u ma' sorveljanza prijoritarja u retrospettiva komunitarja fuq prodotti tat-tessuti wara li jkunu importati għal ġol-Komunita, informazzjoni li torbot dwar tariffa fil-materja ta' klassifika ta' oġġetti fin-nomenklatura magħquda maħruġa mill-awtoritajiet doganali ta' l-Istati Membri li ma jikkonformawx ma' dan ir-Regolament tista' tissokta tkun invokata skond id-disposizzjonijiet ta' l-Artikolu 12(6) tar-Regolament tal-Kunsill (KEE) Nru 2913/92 tat-12 ta' Otturbu 1992, li jistabbilixxi l-Kodiċi Doganali Komunitarju [3], għal perjodu ta' 60 jum mill-possessur;
Billi l-miżuri maħsuba f'dan ir-Regolament huma skond l-opinjoni tas-sezzjoni dwar in-nomenklatura u statistika tal-Kumtat dwar il-Kodiċi Doganali,
ADDOTTAT DAN IR-REGOLAMENT:
Artikolu 1
L-oġġetti deskritti fil-kolonna 1 tat-tabella annessa huma issa kklassifikati ġon-nomenklatura magħquda taħt il-kodiċijiet xierqa tan-NM indikati fil-kolonna 2 tat-tabella msemmija.
Artikolu 2
Suġġetta għall-miżuri fis-seħħ fil-Komunità li għandhom x'jaqsmu ma' sistemi ta' kontroll doppju u ma' sorveljanza prioritarja u retrospettiva komunitarja fuq prodotti ta-tessuti wara li jkunu importati għal ġol-Komunita, informazzjoni li torbot ta' tariffa fil-materja ta' klassifika ta' oġġetti fin-nomenklatura magħquda maħruġa mill-awtoritajiet doganali ta' l-Istati Membri li m'għadhomx jikkonformaw ma' dan ir-Regolament tista' tissokta tkun invokata skond id-disposizzjonijiet ta' l-Artikolu 12(6) tar-Regolament (KEE) Nru 2913/92 għal perjodu ta' 60 jum.
Artikolu 3
Dan ir-Regolament għandu jidħol fis-seħħ fil-21 jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-4 ta' Lulju 1996.